
AVIZ

      asupra propunerii legislative pentru modificarea Legii nr.266 din 2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea  legislativă pentru modificarea Legii nr.266 din 2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi înregistrarea soiurilor de plante, trimisă cu adresa nr. Pl-x 616 din 24 septembrie 2007, înregistrată sub nr. 31/1011 din  25 septembrie 2007. 

În conformitate cu dispoziţiile art. 75 alin. (1), din Constituţia României şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.
Senatul a respins propunerea legislativă în şedinţa din 18 septembrie 2007.



Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 31 octombrie 2007.



Membrii Comisiei au examinat iniţiativa legislativă supusă avizării, expunerea de motive  şi avizul favorabil al Consiliului Legislativ nr. 661 din 28.05.2007, precum şi punctul de vedere transmis de Guvern cu adresa nr. 1387 din 06.06.2007. 

În urma dezbaterilor, cu unanimitate de voturi, Comisia a hotărât avizarea negativă a propunerii legislative, deoarece acordarea de subvenţii la hectar de la bugetul de stat în sectorul vegetal este reglementată de OUG nr. 125/2006, aprobată cu modificări prin Legea nr. 139/2007. De asemenea, art. 26 din Legea nr. 266/2002 contravine prevederilor Regulamentului 1947/2005, devenit noul regulament de bază al organizării comune a pieţei seminţelor.


În raport de obiectul şi conţinutul său, iniţiativa legislativă face parte din categoria legilor organice.

